
SOCIJALISTIČKA REPUBLIKA HRVATSKA 
REPUBLIČKI SEKRETARIJAT ZA UNUTRAŠNJE POSLOVE 


BROJ: 1I/3-497/1-1972. 


Republički Sekretar za unutrašnje poslove SRH dao je nalog, da se 
na osnovi čl. 8 Zakona o udruženjima građana (Nar. novine 6/1967.) izvrši 


kontrola zakonitosti rada Matice hrvatske sa sjedištem u Zagrebu --- Matičina 2. 


DJELOVANJE MATICE HRVATSKE 


— »Hrvatsko sveučilište«, autori: 


— Gamulin Grgo ............4a a 9.239— din 
— Vaupotić Miroslav ............. 1.929— " 
— Bušić Bruno .................. 297- " 
= Dodali ŠIme 444 ear oavac 255.— " 
— Gotovac Vlado ................ Sla= " 
itd, 


— »Omladinski tjednik«, autori: 


— Komarica Zvonimir ............ 510. din 
— Veselica Marko ........4..4.0 238" 
itd. 


— »Dubrovnik«, autori: Šegedin Petar, Đodan Sime, Tuđman Franjo, 
Gamulin Grgo, Vaupotić Miroslav, Pavletić Vlatko i dr. Ne raspolažemo podaci- 
ma 0 visini isplaćenog honorara. 


kkk 


Više od polovine periodike (13 časopisa) i edicija (objavljivanje literatu- 
re beletrističkog i naučnog sadržaja preko Nakladnog zavoda Matice hrvatske) u 
Hrvatskoj izlazi u nakladi Matice. Krug osoba iz Matice imao je, dakle, u svojim 
rukama velik propagandni aparat za djelovanje pisanom riječju. S druge strane, 
osobe iz Matice uspjele su prodrijeti u redakcije listova i časopisa (»Kritika«, 
HGG, Studentski list, Omladinski tjednik i dr.), koji formalno nisu dio nakladne 
lepeze Matice i tako stvorili još jedan prostor za djelovanje svojim napisima. 
Znači, na području duhovnoga, raspolažući materijalnim instrumentarijem (listo- 
vima i časopisima), osobe iz Matice stvorile su preduvjete za bitno utjecanje 
na kulturne potrebe i ukus naroda, javno mišljenje i ideološke stavove. Šansu 
koja je na taj način nastala iskoristili su za plasiranje svojih ideoloških pozicija. 
Izdavačka djelatnost Matice, i djelovanje kruga osoba iz Matice pisanom riječju 
kroz druga glasila, bio je, tako sastavni dio taktike u eskalaciji platforme. 


Od svih glasila najglasniji i najdrskiji bio je »Hrvatski tjednik«. 
»HRVATSKI TJEDNIK« 


Od početka nastojanja omasovljenja i političkog djelovanja Matice 
hrvatske, upravna tijela Matice permanentno su naglašavala potrebu da se 

pokrene izlaženje tjednog glasila Matice kao sredstva za formiranje javnog 
mišljenja i prisutnosti MH u javnom životu. Već od 1969. godine konstantno 
Upravni i Izvršni odbor poduzimaju akcije i dogovore za pokretanje tjednog 
glasila Matice. Tako je 5. XI 1969. godine Izvršni odbor zaključio da se u siječnju 
1970. godine pokrenc izlaženje dvotjednika Matice »Hrvatska kultura i istina«, a 
glavni urednik trebao je biti Petar Selem. 


U 1970. godini Izvršni odbor razmatrao je u više navrata potrebu 
pokretanja glasila Matice. Oko naziva lista i koncepcije sadržaja bilo je više 
prijedloga. 13. I 1970. godine na sjednici Izvršnog odbora zaključeno je da se 
pokrene u suradnji s Društvom književnika Hrvatske dvotjednik »Obzorja« — 
list za kulturna i društvena pitanja, kojemu bi bio cilj »da doprinosi kulturnom 
prosperitetu stanovništva Hrvatske i ostvarenju ravnopravnosti naroda Jugosla- 
vije«. Neposredno nakon toga pokušaja, radi kolizije s Društvom književnika 
Hrvatske, Izvršni odbor MH na sjednici 23. I raspravljao je o pokretanju samos- 
talnog lista pod nazivom »Glas Matice hrvatske«. Određen je i uređivački odbor 
u kojeg su ušli: Petar Selem, Šime Đodan, Zvonimir Lisinski i Zlatko Posavec, 


Nakon prestanka izlaženja HKL, Upravni odbor aktualizirao je još 
intenzivnije potrebu pokretanja lista Matice. Na sjednici Izvršnog odbora 18. VI 
1970. godine definitivno se odustalo od suradnje s Društvom književnika oko 
priprema za izlaženje lista. 


Na sjednici Upravnog odbora 21. XI 1970. godine, na prijedlog Igora 
Zidića, koji je dobio već ranije mandat od Upravnog odbora da poduzima radnje 
za pokretanje glasila Matice, odlučeno je: 


— da se glasilo Matice nazove »Hrvatski tjednik«, a u podnaslovu — list 
za kulturna i društvena pitanja, 


— da nakladnik bude Matica hrvatska, 
— da prvi broj izađe sredinom II mjeseca 1971. godine, 
— da početni tiraž lista bude 20.000 primjeraka, 


— da u uredništvo uđu: Stjepan Babić, Zvonimir Berković, Jozo Ivičević 
(odgovorni urednik), Tomislav Ladan, Srećko Lipovčan, Zvonimir Lisinski, 
Zlatko Posavec, Petar Selem, Tvrtko Šercar, Hrvoje Šošić, Ivo Škrabalo, Franjo 
Tuđman i Igor Zidić (glavni urednik). 


Karakteristično je da u uredništvo lista nisu ušle one osobe koje su već 
bile angažirane u uredništvu nekog od glasila MH ili glasila bliskog Matici, ili 
osobe kompromitirane djelatnošću u HKL-u, pa bi se ova kombinacija mogla 
uvjetno nazvati — »strategija rasporeda snaga u lancu opozicionih glasila«. 

Na istoj sjednici Upravnog odbora prihvaćen je prijedlog I. Zidića o 
sastavu uredničkog savjeta u kojeg su ušle 61 osoba — između kojih i predstavnici 
ogranaka Matice iz gradova Čakovec, Dubrovnik, Rijeka, Varaždin, Pula, Split, 
Osijek, Bjelovar, Delnice i Vinkovci. 

Ova sjednica Upravnog odbora može se za »Hrvatski tjednik« nazvati 
konstituirajućom, iako na njoj, a niti kasnije, za »Hrvatski tjednik« nisu doneseni 
nikakvi normativni akti potrebni za njegovo redovno poslovanje. 


Upravni odbor Matice još u periodu priprema za izlaženje »Hrvatskog 
tjednika«, davao je uredništvu potrebne smjernice za buduću sadržajnu orijen- 
taciju i koncepciju lista. Tako je na sjednici od 6. I 1971. godine uredništvu 
preporučeno: 


— list sadržajno i stilski treba da teži potrebnoj intelektualnoj razini 
ozbiljnosti i naučnosti, ali u isto vrijeme u njemu neka se piše na popularan 
način, 

— sadržajno i tematski list treba da zadovolji i potrebe seljačke publike 
u cilju populariziranja Matice među seljačkim dijelom stanovništva, 


— radi populariziranja Matice i stvaranja uvjerenja o potrebi prisutnosti 
Matice u društvenom životu, na stranicama »Hrvatskog tjednika« treba pisati i o 
radu i programima ogranaka Matice. 


Prvi broj »Hrvatskog tjednika« izišao je 16. TV 1971. godine u tiražu od 
35.000 primjeraka. Tjednik su uređivali: 


— Berković Zvonimir, urednik glazbe, 
— Babić Stjepan, urednik jezika, 
— Horvatić Dubravko, lektor i urednik književnosti, 


— Ivičević Jozo, odgovorni urednik i urednik rubrike »politika i 
društvo«, 


— Lipovčan Srećko, redaktor, 


— Lisinski Zvonimir, urednik deska, sporta, povremeno filozofije 1 
ljetopisa, 


— Selem Petar, urednik kazališta, 

— Šercar Tvrtko, urednik rubrike o Matici hrvatskoj, 

— Šošić Hrvoje, urednik gospodarstva, 

— Škrabalo Ivo, urednik za film, TV, tjedan u svijetu, 

— Tuđman Franjo, urednik povjesnice, 

— Zidić Igor, glavni urednik, urednik književnosti i likovne umjetnosti, 
— Posavec Zlatko, urednik filozofije, 

— Čvrljak Drago, tehnički urednik, 


— Brnetić Aleksandra, redaktor, 

— Šorak Draško, korektor, 

— Gotovac Vlado, glavni urednik, 

— Bušić Bruno, novinar i povremeni urednik, 
— Markus Zlatko, novinar i povremeni urednik, 
— Cerovac Ivan, novinar i povremeni urednik, 
— Vuković Vladimir, tehnički urednik, 


— Bučan Danijel, povremeni suradnik. 


U vrijeme izlaska prvog broja »Hrvatskog tjednika«, na poslovima 
tjednika bila su zaposlena dva radnika. Povećanjem naklade broj zaposlenih 
se postepeno povećavao, tako da je u prosincu 1971. godine broj zaposlenih u 
stalnom radnom odnosu dosegao 9 radnika. 


Financiranje »Hrvatskog tjednika« 


a) Prihodi:!? 


— realizacija od prodaje HT ........ din 3,047.454,97 
— dotacija Rep. fonda za unapređenje 
kulturnih djelatnosti ............ " 83.250,00 
— dotacija od grad. fonda za unapređenje 
kulturnih djelatnosti ..........\. Ž 50.000,00 
— vanredni prihodi ............... x 2.594,75 
Ukupno dinara _3,183.299,92 
D) Troškovi saće a g kkk Ž 2,112.788,30 


Stanje troškova nije konačno. 


Od ukupne realizacije od prodaje HT, na ime pretplate iz inozemstva, u 
knjigovodstvu MH proknjiženo je 168.043.— dinara. 


»Hrvatski tjednik« dobio je od poduzeća »Školska knjiga« iz Zagreba 
zajam 15. III 1971. godine u iznosu od 250.000.— dinara, koji je vraćen 15. V 
1971. godine.!? 


12 O financijskoj pomoći iz inozemstva opširnije u poglavlju »Financiranje Matice hrvatske« 
13 Direktor poduzeća Ante Marin, član Upravnog odbora MH. 

Za oglase i reklame u »Hrvatskom tjedniku«, »Hrvatski tjednik« ispos- 
tavio je fakture slijedećim radnim i drugim organizacijama: 


— Izdavačkom poduzeću Filozofskog 


fakulteta »Liber« Zagreb ........ din 34.000.— 
— Vjesnik« agencija za marketing ... B 28.300.— 
— Kreditna banka Zagreb .......... E 9.000.— 
— »Školska knjiga« Zagreb ........ i 3.125.— 
— »Turistkomere« Zagreb ........ U 2,500.— 
— »Kršćanska sadašnjost« Zagreb ... u 10.000.— 
— Nakladni zavod MH_........... S 11.250.— 
— »Croatiaconcert« Zagreb ........ . 1.000.— 
— Izdavačko poduzeće »Zagreb«_... u 1.250.— 
— Knjižarsko poduzeće »Mladost« .. u 7.160.— 
— Trgoagencija Zagreb ........... 3 3.200.— 
— Nakladni zavod »Marko Marulić« 

BDUE e Deosć oo eh asa nikad o “ 1.500.— 


Autorski honorari 


O visini i rasponu autorskih honorara za članke objavljene u »Hrvatskom 
tjedniku« nije postojala nikakva pismena odluka ili zaključak organa upravljanja 
Matice ni uredničkog kolegija »Hrvatskog tjednika«. 


Po izjavi Igora Zidića'* (glavni urednik za brojeve 1-12) autorske »hono- 
rare je određivao glavni urednik, zadržavajući pravo da po vlastitoj procjeni ili na 
prijedlog pojedinih urednika rubrika, kao stručnih osoba, iznose zaokruži prema 
kvalitetu 1 aktualitetu priloga. Sve iznose određivao je i svojeručno napisao na 
arhivirane primjerke lista glavni urednik«. Po Zidićevoj tvrdnji visina honorara 
kretala se »u granicama uobičajenim za kulturne periodike i mjesečnike u SRH 
prosjek 500 dinara po ispunjenoj stranici tjednika.« 


Međutim, glavni urednik, u cilju provođenja »eksplozivne« linije lista 
u smislu tendencioznosti i »usijavanja« nacionalističke psihoze, članke takve 
tematike posebno je i materijalno stimulirao. Tako npr. članak u broju 29 od 5. 
X1 1971. god. pod naslovom »Priča se — je li istina?« od 10 redaka jednog stupca 
bio je honoriran sa 500 dinara. Članak glasi: »Priča se je li istina da se s vojnim 
servisom narodne banke Jugoslavije u Beogradu mogu praviti takve financijske 


14 Zapisnik SDK Zagreb, broj 369/71. 

kreditne konstrukcije i kombinacije preko kojih se mogu platiti osobna vozila 
proizvodnje »Zastava« Kragujevac, koje nabavlja neko poduzeće bez veze s 
vojnom industrijom za prijevoze svojih radnika.« Ili, članak »Karin podignuta 
optužnica« od Brune Bušića objavljen u broju 33 od 3.prosinca 1971. godine koji 
sadrži 24 retka jednog stupca, honoriran sa 800 dinara. Članak glasi: »Nemili 
događaji koji su se odigrali u Karinu 2. kolovoza o. god. na blagdan Gospe od 
Anđela nakon što su bili opisani u tisku, raspravljani u društveno-političkim 
aktivima i Saboru, uskoro će biti raspravljani i na sudu. Naime, zadarsko općin- 
sko javno tužilaštvo podiglo je optužnicu kod općinskog suda u Benkovcu protiv 
desetero osoba. Općinsko javno tužilaštvo u potpunosti je odbacilo prijavu Sta- 
nice javne sigurnosti u Benkovcu, u kojoj se za šestero građana tvrdilo da su 
»izazivali nacionalnu netrpeljivost, mržnju i razdor«, ali je prihvatilo tvrdnju da 
su trojica građana »sprečavale službene osobe u vršenju službene radnje«. Na- 
dalje tužilaštvo je podiglo optužnicu i protiv jednog građanina zbog toga što 
je tukao 12-godišnjeg dječaka, i protiv šestorice milicioncra zbog zloupotrebe 
službenog položaja i zlostavljanja građana. O pojedinostima ćemo izvijestiti nak- 
nadno«. 


Dakle, prema aktualitetu, ili još bolje politikantskoj »hrabrosti«, u 
cilju stvaranja nacionalističke psihoze, glavni urednik je honorirao »nadnicu za 
hrabrost«. Takvi članci nisu bili potpisani! 


Sadržajna koncepcija »Hrvatskog tjednika«, promatrana po rubrikama, 
ukazuje na to da je »Hrvatski tjednik« (a preko njega i njegov pokretač) imao 
pretenzija da zahvati cjelokupnu djelatnost u našem društvu. O svakom području 
društvene prakse »Hrvatski tjednik« imao je svoj stav i svoje interpretacije. 


Kroz njega se stalno, kao »crvena nit«, provlačila ideologija »masovnog 
pokreta« ali uz istovremenu negaciju svega onoga što je sa tom ideologijom bilo u 
suprotnosti. Najznačajnije rubrike u tome smislu bile su: uvodnik, pisma čitalaca, 
gospodarstvo, politika i društvo, povjesnica, O Matici hrvatskoj i karte na stol. 


Uvodnik: 


Uvodnici u »Hrvatskom tjedniku« bili su uočljivo isticani na naslovnoj 
strani, uokvireni crvenom bojom kao vizualni simbol »hrvatskih istina« (izuzetak 
u broju 16 gdje je uvodnik, pod naslovom »Dramatični trenutak Hrvatske«, uokvi- 
ren u crni rub kao poruka teške drame i zaprepaštenja). Uvodnici su naglašavali 
aktualnosti trenutka, nudili »drugi hrvatski preporod« kao političku potrebu 
preporodnog buđenja hrvatskog naroda (»Letak za Maticu hrvatsku«, uvodnik 
HT broj 8), senzacionalistički tretirali neke od »slučajeva« stvarajući psihozu 
pravne nesigurnosti (»Slučaj s pismima«, uvodnik HT broj 26), isticali »pokret« 

u borbi za hrvatsku državnost (»hrvatski je suverenitet nedjeljiv«, uvodnik HT 
broj 21) i dr. 


Izvodi iz nekih uvodnika: 


» Tražimo dokaze« (uvodnik HT 24): ... »Mandat za obavljanje druš- 
tvenih i državnih funkcija provjerava se u slobodnom društvu jedino pred jav- 
nošću, jedino s njom. Svaki drugi oblik provjere prelazi u uzurpaciju, u nasilje. 
Oni koji se boje takvog istupa uvijek nastoje formalizirati i glas javnosti, svesti 
ga na praznu galamu koja se onda lako pretvara u pljusku; tko ni o čemu ne može 
odlučivati postaje ravnodušan i svaku odluku odobrava! (sve dok se to poniženje 
ne pretvori u pobunu! — kako upozorava Marx)... što su konkretniji i odlučniji 
zahtjevi novog, što su značajniji nalozi promjena koje donosi, što su preciznija 
njegova javno i u slobodi formirana mjerila, što je snažniji njegov zahtjev za 
odgovornošću, sve su otvoreniji i žešći sukobi s onima koji u tom procesu i nje- 
govim perspektivama vide samo opasnost za svoj položaj i privilegije koje bez 
pokrića uživaju. I oni novom za to pružaju sve jači, sve burniji otpor, postajući 
sve nervozniji i neumjereniji: padajući u diverzantske i provokatorske ekscese«. 


»Objašnjenje promjena« (uvodnik HT 13): ... »Rad za modernu Hrvat- 
sku nije permanentna zdravica njoj! i nije uzbuđeno kliktanje! On je sigurno 
samo uporan i drugi pokušaj razrješavanja čak dramatičnih pitanja našeg društva; 
od radnika u inozemstvu do prostornog plana Hrvatske, od deviznog i vanjsko 
trgovinskog sustava do cestovne integracije, od voluntarizma u nekim političkim 
poduhvatima do proizvoljnosti sa stranačkim mentalitetom u mjerilima i akcijama 
u kulturi«. 


Trenutak pojedinca« (uvodnik HT 33/: ... »Jedna besmislica počinje 
sve više terorizirati naše misli, naše planove i naše poduhvate. Ma koliko bilo 
nevjerojatno, svaki pojedinac može danas svojim izjavama diskreditirati Hrvat- 
sku i cijeli narod nije sposoban demantirati jednog budalaša naivčinu ili provo- 
katora!.,. Mi smo i pobunjenici, jer oko nas najčešće vlada suhi ten dogmatika, 
mitomana i apologeta; tih palih duhova koji su beskrajno daleki, raskošima sluča- 
ja, neizvjesnosti i sanjarije! Njihov glas je ohol i okrutan s vlašću, a smiješan i 
prazan bez nje! Oni su zaprepašteni našom slobodom jer je mogu zamisliti jedino 
kao katastrofu. I zato pozivaju na uzbunu. Ali krivnja koju oni vide nc pada na 
Hrvatsku nego na njih«! 


»Čuvanje nade« (uvodnik za izvanredni i posljednji broj HT koji nije 
izišao), kao odgovor na uvodno i završno izlaganje Predsjednika SKJ na 21. 
sjednici Predsjedništva Saveza komunista... »Nije nam pomogla ni očiglednost 
ni banalnost: uvijek je netko izvrtao smisao naših programa! Nisu nam pomogli 
ni dokazi ni objašnjenja: uvijek je netko obrnuo njihov sadržaj i svrhu. I nema 
tako jednostavnih misli, tako priprostih želja koje ne bi postale subverzivne već 
zato što ih mi zastupamo!... Ali što je misao veća, to više laži izaziva! Tako 
su mjeseci i mjeseci zlobe prema nama i krivotvorenja naših stajališta postali 

napokon uvjerljivi i djelotvorniji od svih naših izjava, od svih naših dokaza: naš 
rad doživio je političku osudu s najviših mjesta naše Federativne zajednice... 
Napuštajući »Hrvatski tjednik« mi ne napuštamo nadu koja nas je u njemu 
skupila. Uvjereni smo da je ona zajednička svima koji budućnost naše zemlje 
i budućnost svijeta zamišljaju kao doba slobode i pravde, jedino doba koje 
može osigurati smisao čovjekovih snova, čovjekove povijesti: od prvog dodira 
s materijom do posljednjeg pogleda u svjetlost neba. Jer, niti smrt ušutkava sve 
mrtve, niti šutnja ukida svaku nadu!«. 


Pisma čitalaca: 


Ova rubrika, uobičajena za svaki dnevni ili tjedni list, u »Hrvatskom 
tjedniku« imala je, međutim, smišljenu taktičku namjenu. Odvojivši jednu cijelu 
stranicu za pisma čitalaca, uredništvo je — objavljujući pisma čitalaca — nastojalo 
u javnosti stvoriti uvjerenje da je »drugi preporod« nikao u samoj društvenoj 
bazi. Prilagođujući pisma toj svrsi svojevoljnim mijenjanjem originalnog sadr- 
žaja, uredništvo je htjelo »dokazati« da u »Hrvatskom tjedniku« učestvuju sve 
strukture društva. U odabiranju naslova za pojedina pisma uredništvo je teži- 
lo da već sami naslovi privuku pažnju čitaoca i da ga unaprijed motiviraju na 
suglašavanje sa sadržajem. Npr. »Pravda koja to nije«, »Jadan ti je seljak«, 
»Srbo-hrvatska«, »Pritisak na željezničare« i sl. 


Gospodarstvo: 


U rubrici »gospodarstvo« odabrane teme bile su tendenciozno usmje- 
rene na: 


— dokazivanje neravnopravnog ekonomskog položaja Hrvatske u Fede- 
raciji i ekonomskog propadanja Hrvatske. Npr. serija članaka » Tajne zelene knji- 
ge« o tobožnjoj eksploataciji Hrvatske kroz turizam; 


— ispoljavanje separatističko-nacionalističkih stavova interpretiranjem 
ekonomskih pokazatelja. Npr. članak Šime Đodana »Gospodarsko politički uzro- 
ci emigracije iz Hrvatske«, HT broj 2, u kojemu autor uspoređuje poslijeratni 
razvitak SFRJ u komparaciji sa povijesnim položajem Hrvatske u ranijim držav- 
no-političkim konstrukcijama tvrdeći da je ...«izvlačenje dohotka iz Hrvatske do 
1918. godine dostiglo nivo 20% narodnog dohotka...«, a u ... »novoj Jugoslaviji 
odliv sredstava se nastavio i dostigao razinu od 20-30% narodnog dohotka...« tako 
da se...« sustavno iscrpljenje hrvatskog gospodarstva proteglo na čitavo jedno 
stoljeće«... pa je ... »takav razvoj dovco do jakog odliva radne snage na Zapad, a 
kapital na Istok«... i ...«zadnjih pet godina to je poprimilo drastične razmjere... 
« Kao rješenje za ... »zaustaviti taj dvostruki odljev i osiromašenje«... po autoru 
moguće je ...«uspostavom naše potpune državnosti... kao suštinsko pitanje za 
sam opstanak hrvatskog naroda«. 

— pridobivanje društvenih slojeva koji bi mogli u nuđenim rješenjima 
naći svoje ekonomske interese. Tako je npr. Marko Veselica u seriji članaka pod 
naslovom »Privatni rad u razvitku SRH«, nastojao dokazati potrebu mijenjanja 
normativnih akata o ekonomskoj poduzimljivosti u korist privatne inicijative. 


Povjesnica i obljetnica: 


Pretežan dio sadržaja objavljenog u ovim rubrikama, bio je posvećen 
ličnostima iz hrvatske povijesti — Stjepanu Radiću, Eugenu Kvaterniku, Zrinskome 
i Frankopanu. Detaljistički tretman ovih ličnosti, uz glorifikaciju i revalorizaciju 
njihovih uloga, vršen je u cilju stvaranja povijesnog integracionog mita za svijest 
hrvatskom narodu. Aktualiziranje njihovih političkih doktrina u vrijeme rasprava 
o ustavnim amandmanima, imalo je poslužiti kao dokaz tezi o kontinuitetu hrvat- 
ske državnosti, a naglašeni napis o Stjepanu Radiću i okolnostima njegove smrti, 
trebali su da Radića pretvore u mitskog vođu hrvatskog naroda. 


O Matici hrvatskoj: 


Ovu rubriku uredništvo je uvelo na preporuku upravnog odbora Matice 
hrvatske. Sadržaj napisa popularizirao je Maticu kao općehrvatsku organizaciju 
koja teritorijalno treba da pokrije cijelo područje SRH. U rubrici je dato posebno 
mjesto napisima koji su tretirali osnivačke skupštine ogranaka. Svrha ovih napisa 
bila je da se osnivanje ogranaka, pišući o njima na jednom mjestu, osnivanje pri- 
kaže kao »snažno rastući pokret«, koji treba da inicira osnivanje ogranaka i u 
onim regijama gdje su inicijative zapinjale ili se nisu uopće javljale. 


»Karte na stol« 


U ovoj rubrici korištena je metoda: postaviti problem, ocijeniti ga sa 
stanovišta korisnosti za »pokret«, lansirati problem u obliku pitanja kao »istine« 
i, ne čekajući odgovor, odmah odgovoriti vlastitom interpretacijom. Tako je 
»Hrvatski tjednik«, postavljajući bezbroj »pitanja« i »problema«, htio da pokaže 
u kojoj se mjeri, kao glasilo »pokreta«, brine o neriješenim problemima hrvatskog 
naroda. Primjerice navodimo nekoliko takvih »pitanja«: 


— »Drugu Džemalu Bijediću, predsjedniku SIV-a« (HT 22) ... »je li 
vam poznato kao novom predsjedniku ... da ... (recksporteri) svoja poduzeća 
u inozemstvu osnivaju tako da kao privatni vlasnici fungiraju rukovodioci tih 
poduzeća u zemlji...« 


— »Vanji Vranicanu« .... (HT 33) ... »Vama je poznato da združeno 
željezničko transportno poduzeće Ljubljana ne rješava opravdani zahtjev ZTP 
Zagreb... Molimo vas da obavijestite javnost što ste do sada poduzeli...« 


— »Ustrajni insinuatori« ... (HT 32) ... »Slučaj tobožnjeg “prebrojavanja' 
u sisačkoj Rafineriji dobio je svoj epilog na sjednici sekretarijata osnovne 


100 


IZDAVAČKA DJELATNOST MATICE HRVATSKE 


organizacije SK OK Sisak. SK Rafinerije saglasio se sa stajalištem IK CK SKH... 
da u sisačkoj Rafincriji nije bilo i prebrojavanja...« 


— »O Zvonareviću, Božiću i “sumnjivim' Mađaronima« (HT 31) ... 
»Ima dosta njih kojima je “sporno pitanje jezika hrvatskog ... u rasponu od 
“diverzanta? dr Mladena Zvonarevića do ... Mirka Božića...« . 


— »Polućorci« (HT 29)... »Zbroju brojnih insinuacija i (nedokazanih) 
optužbi na račun Matice hrvatske, nedavno je Marinko Grujić pridodao još 
jednu...« 


— »l dalje “bez petlje? ... (HT 28) ... »Znači li to da predsjednik Kolar 1 
dalje “nema petlje' da Zagrcbu pribavi petlju?« 


— »RTV-Zagreb« (HT-27) ... »još uvijek nas vaši spikeri pozdravljaju 
sa “dobro veče?...« 


— »Generalu armije Nikoli Ljubičiću...« (HT 26) ... »Kada se radi o 
davanju sredstava... naši su ljudi jedinstveni u tome... No to ne bi smio biti razlog 
da se tim sredstvima neke radne organizacije neopravdano koriste... « 


I tako dalje... prosječno 10 »pitanja« u svakom od 33 broja »Hrvatskog 
tjednika«. 


Na kraju da još jednom naglasimo: »Hrvatski tjednik« poslužio je kao 
najglasnija tribina ideologa »masovnog pokreta«. Započeo je tiražom od 30.000 
primjeraka, rastao paralelno sa omasovljavanjem članstva Matice hrvatske i ja- 
čanjem »masovnog pokreta«, dosegao tiraž od oko 130.000 primjeraka u po- 
sljednjem broju, i nestao kroz neobjavljenu drsku poruku upućenu hrvatskom 
narodu, da smrt ne ušutkava sve mrtve...! 

